Павел Жигарев

Жигарев Павел Федорович (6 (19) ноябрь 1900 ел — 2 октябрь 1963 ел, Мәскәү шәһәре) — совет хәрби җитәкчесе, Авиация баш маршалы (1955). ССРБ ның хәрби-һава көчләре баш командующие, (1949-1957). КПСС Үзәк Комитетына әгъзалыкка кандидат (1952-1961). ССРБ Югары Советының 3 нче чакырылыш Милләтләр советы депутаты (1950-1954).

 Сугыш алды еллары 
Жигарев Павел Федорович 1900 елның (6 (19) ноябрендә Тверь губернасы Борисково авылында ярлы крестьян гаиләсендә туа. Рус. 1919 елдан Эшче-Крестьян Кызыл Армиясендә. 1920 елдан РКП(б) әгъзасы. 1919—1920 елларда Твердә запастагы кавалерия полкында хезмәт итә,  Гражданнар сугышының төп хәрби хәрәкәтләрендә катнашмый.

1922 елда РККА комсоставның 4 нче кавалерия мәктәбен тәмамлый, аннары кавалерия взводы белән командалык итә. 1925 елдан үз теләге белән авиацияга күчә һәм укырга җибәрелә. 1927 елда Ленинград очучы-күзәтүчеләрнең хәрби мәктәбен тәмамлый. Берничә ел хәрби-авиацион уку йортларында укыта. 1932 елда — РККА ның профессор Н. Е. Жуковский исемендәге Хәрби-һава академиясен, 1933 елда аның янында адъюнктурасын тәмамлый. Шул ук елдан — Качи очучы югары авиацион мәктәбе штабы начальнигы, шул ук вакытта үзе дә хезмәт бурычын үтәве белән беррәттән бу мәктәпне тәмамлый.

1934—1936 елларда авиацион частлары — аерым эскадрильядан алып авиабригадага кадәр — белән командалык итә. 1937—1938 елларда совет очучылары-ирекмәннәр төркемен җитәкләп Кытайда командировкада була. Япон-Кытай сугышында Чан Кайши хөкүмәт гаскәрләре ягында хәрби хәрәкәтләрдә катнаша, япон авиация һөҗүмен кире кагуны, һава һөҗүменә каршы оборона оештыра, Кытай очучыларын совет самолетларында күнектерә.

Жигаревның Кытайдагы эшмәкәрлеге югары баһалана һәм аннан кайткач, 1938 елның сентябрендә РККА Хәрби-Һава көчләренең Хәрби әзерлек идаралыгы начальнигы итеп тәгаенләнә. 1939 елдан — 2 нче аерым Ерак Көнчыгыш армиясе Хәрби-Һава көчләре командующие. 1940 елның декабреннән — РККА Хәрби-Һава көчләренең Баш идаралыгы начальнигының беренче урынбасары, ә 1941 елның апреленнән — начальнигы. Авиация генерал-лейтенанты (4.06.1940).

 Искәрмәләр 

 Сылтамалар 

 Жигарев Павел Федорович на сайте Министерства обороны Российской Федерации
 Проект «Хронос».
 Как генерал Жигарев гал на приеме у Сталина, и чем это для него кончилось.
 ЖИ́ГАРЕВ Па­вел Фё­до­ро­вич  БРЭ

Төркем:19 ноябрь көнне туганнар
Төркем:1900 елда туганнар
Төркем:2 октябрь көнне вафатлар
Төркем:1963 елда вафатлар
Төркем:Әлифба буенча шәхесләр
Төркем:Мәскәүдә вафатлар
Төркем:Ленин ордены кавалерлары
Төркем:Кызыл Байрак ордены кавалерлары
Төркем:I дәрәҗә Кутузов ордены кавалерлары
Төркем:Кызыл Йолдыз ордены кавалерлары
Төркем:«Мәскәүне саклау өчен» медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:«Японияне җиңгән өчен» медале белән бүләкләнүчеләр
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Совет-япон сугышында катнашучылар
Төркем:Мәскәү өлкәсендә туганнар